Sønstebyprisen

Sønstebyprisen er en norsk pris som deles ut årlig av Sønstebyfondet til verdige representanter for verdiene som legenden og motstandsmann Gunnar Sønsteby arbeidet for hele sitt liv. Prisen hadde først navnet Gunnar Sønstebys minnepris, men siden Gunnar Sønstebys minnefond endret navn til Sønstebyfondet, ble også navnet på prisen forenklet etter samme form.

Prisen består av en miniatyr av «Mannen på sykkelen», statuen av Gunnar Sønsteby signert av billedkunstneren Per Ung. Statuen er plassert på Karl Johans gate, ikke langt fra Nationaltheatret. Det skal være samme sted som Sønsteby så tyske soldater marsjerte inn i Oslo 9. april 1940.

Prisvinnere 
2015: Per Edgar Kokkvold og Kristin Solberg.
 2016: Deeyah Khan og Trond Bakkevig.
 2017: Forsvarets veteraner. Ti veteraner, blant andre Elise Toft, mottok prisen på vegne av de  som har tjenestegjort for Norge i internasjonale operasjoner.
 2018: Elizabeth Hoff.
 2019: William Nygaard d.y.
2020: Kristian Bergsund.
2021: Cyberforsvarerne.
2022: Roseslottet.
 2023: Jens Stoltenberg, generalsekretær i NATO, for sitt bidrag til å holde NATO samlet under Russlands invasjon av Ukraina 2022.

Referanser

Eksterne lenker 
 

Norske priser
Utmerkelser etablert i 2015